Leijonakuningas (elokuva)

**Leijonakuningas** (engl. *The Lion King*) on Walt Disneyn animaatioelokuva. Se valmistui vuonna 1994. Suomessa se sai ensi-iltansa 2.12.1994. Sillä on kaksi jatko-osaa: Leijonakuningas 2 - Jylhäkallion ylpeys ja Leijonakuningas 3 - Hakuna Matata.

## Hahmot

* **Simba** - Elokuvan päähenkilö. Mufasan ja Sarabin poika sekä myöhemmin Nalan puoliso. Simba on Jylhämaan tuleva kuningas.
* **Nala** - Elokuvan toinen päähenkilö. Hän on Simban lapsuudenystävä ja myöhemmin hänen puoliso.
* **Timon** ja **Pumba** - Pahkasika ja mangusti, jotka ovat parhaita ystäviä.
* **Mufasa** - Jylhämaan kuningas, Sarabin puoliso, Simban isä ja Scarin isoveli.
* **Scar** - Tarinan pahis ja Mufasan veli.
* **Shenzi**, **Banzai** ja **Ed** - Scarin hyeena-apurit.
* **Rafiki** - Viisas mandrilliapina.
* **Zazu** - Kuninkaan neuvonantajalintu.
* **Sarabi** - Simban emo ja Mufasan puoliso. Jylhämaan kuningatar.
* **Sarafina** - Nalan emo. Hän on hyvin pienessä roolissa elokuvassa.

## Kansia

Leijonakuninkaan vanhempi versio.Leijonakuninkaan kansi.Leijonakuninkaan hahmot.Englanninkielinen versio
## Juoni

Mufasa ja Sarabi ovat saanet pojan, Simban, joka esitellään Jylhämaan eläimille. Kuitenkaan Mufasan veli Scar ei ilmaannu paikalle. Scar on kateellinen veljelleen ja haluaisi itse olla Jylhämaan kuningas.

Simba kasvaa ja eräänä päivänä hänen isänsä näyttää hänelle kuningaskunnan, jota hän tulee jonain päivänä hallitsemaan. Kuitenkin Mufasan täyty pian mennä ajamaan pois hyeenoita, jotka ovat tunkeutuneet Jylhämaahan, ja käskee Zazun viedä Simba kotiin.

Myöhemmin Simba menee tapaamaan setäänsä Scaria. Scar "vahingossa" kertoo Simballe Elefanttien hautausmaasta, josta hän kiinnostuu ja päättää mennä sinne isänsä kielloista huolimatta. Scar suunnittelee siellä asuvien hyeenoiden tappavan pennun.

Simba menee hakemaan mukaan parasta ystäväänsä Nalaa. Emolleen hän valehtelee heidän menevän Juottopaikalle. Kuitenkin pentujen harmiksi Sarabi lähettää Zazun vahtimaan heitä.

Pennut karkottavat Zazun jäljiltään ja löytävät tiensä hautausmaalle. Juuri kun he ovat menossa tutkimaan sitä, Zazu ilmestyy ja käskee heidän palata heti kotiin.

Simba ei tottele vaan lähtee tutkimaan hautausmaata. Hän ei kuitenkaan ehdi kovin pitkälle, kunnes onkalosta kuuluu ääniä ja hyeenat astuvat esiin. Ne lähtevät ajamaan pentuja ja Zazua takaa ja saavatkin Zazun kiinni. Simba ja Nala jäävät ansaan ja melkein joutuvat hyeenoiden suuhun, kunnes viime hetkellä Mufasa saapuu pelastamaan heidät ja ajaa hyeenat pois.

He lähtevät kävelemään kotia kohti. Matkalla Mufasa käskee Zazun viedä Nala kotiin ensin, sanoen, että hänen täytyy pitää pojalleen puhuttelu.

Mufasa toruu poikaansa, mutta leppyy pian, ja lopuksi he päätyvät painimaan öisellä niityllä.

Scar on vihainen, koska ei onnistunut toteuttamaan suunnitelmaansa. Hänellä on kuitenkin uusi suunnitelma, jonka avulla molemmat Mufasa ja Simba kuolisivat ja hänestä tulisi Jylhämaan uusi kuningas.

Toisena päivänä Scar vie Simban kanjoniin, sanoen, että tämän isällä on yllätys hänelle. Scar jättää Simban odottamaan kivelle. Hän itse menee antamaan hyeenoille merkin, jotta he lähtisivät ajamaan gnulaumaa takaa kanjoniin ja talloisivat Simban alleen.

Sitten Scar menee Mufasan luo, esittäen hätääntynyttä ja kertoen, että Simba on kanjonissa. Mufasa lähtee juoksemaan ja onnistuu nostamaan poikansa turvaan kielekkeelle. Mufasa itse ei onnistu nousemaan turvaan, vaan jää roikkumaan seinämälle. Hän pyytää veljeltään apua, mutta Scar heittää hänet kanjoniin, jolloin Mufasa tallautuu gnuiden alle. Simba näkee isänsä tippuvan ja on kauhuissaan.

Gnuiden mentyä pois Simba juoksee alas isänsä ruumiin luo ja yrittää herättää tämän. Mufasa ei kuitenkaan reagoi. Hetken kuluttua Scar tulee ja syyttää Simbaa isänsä kuolemasta. Sitten hän käskee pennun juosta pois eikä ikinä palata. Simban mentyä Scar käskee hyeenoiden tappaa hänet.

Simba juoksee karkuun ja pääsee pakoon hyeenoilta. Hyeenat uskottelevat kuitenkin Scarille tappaneensa tämän.

Scar kertoo muille leijonille Simban ja Mufasan kuolleen onnettomuudessa. Kaikki ovat murheen murtamia, erityisesti Sarabi.

Simba juoksee autiomaahan ja lopulta pyörtyy. Kaksi kaverusta nimeltä Timon ja Pumba pelastavat hänet ja Simba päättää jäädä heidän luokseen asumaan. Timon ja Pumba opettavat häntä syömään hyönteisiä.

Jylhämaassa Scar on ottanut vallan, mutta ei välitä muista kuin itsestään, joten Jylhämaa kuihtuu, eikä eläimille riitä ruokaa.

Vuodet kuluvat ja Simba kasvaa aikuiseksi. Eräänä päivänä hän tapaa vanhan lapsuudenystävänsä Nalan, joka on lähtenyt hakemaan apua. Nala kertoo Jylhämaan oloista. Simba on pahoillaan, mutta ei usko voivansa palata. Myöhemmin he ajautuvat riitoihin ja eroavat toisistaan. Rafiki vie kuitenkin Simban lammen rantaan, jonne Mufasan henki ilmestyy. Mufasa saa Simban muuttamaan mieltään ja tämä päättää lähteä takaisin kotiin. Timon, Pumba ja Nala seuraavat häntä.

Jylhämaassa Simba haastaa Scarin tappeluun, jonka Simba lopulta voittaa. Johtajaansa kyllästyneet hyeenat syövät Scarin ja Simbasta tulee Jylhämaan uusi kuningas. Nalasta tulee hänen kuningattarensa. Jylhämaa alkaa elpyä ja kasvit kukoistaa.

Myöhemmin Rafiki esittelee Jylhämaan eläimille Simban ja Nalan pennun.

## Trivia

* Leijonakuningas-elokuva on löyhästi saanut inspiraationsa Joosefin ja Mooseksen tarinasta Raamatusta, William Shakespearen kirjoittamasta näytelmästä, *Hamletista*, sekä Disneyn aikaisemmasta klassikosta, *Bambista*.
* Leijonakuningasta on syytetty japanilaisen animaatiosarjan *Kimba the White Lionin* matkimisesta.
* Leijonakuningas on ensimmäinen Disneyn animoitu elokuva, jonka päähenkilö (Simba) ja antagonisti (Scar) ovat sukua toisilleen.